ประธานสภาผู้แทนราษฎร มั่นใจ "พ.ร.บ.กัญชา" ทันพิจารณาในสมัยการประชุมนี้
ที่รัฐสภา นายชวน หลีกภัย ประธานสภาผู้แทนราษฎร กล่าวถึง พ.ร.บ.กัญชา - กัญชง ที่กำลังจะเข้าประชุมสภาฯ เพื่อพิจารณาในวาระ 2 และ 3 ว่า คาดว่าจะทันในสมัยนี้  เพราะมีเวลาไปจนถึงเดือนมีนาคม ซึ่ง พ.ร.บ.กัญชาฯ อยู่ในลำดับถัดจากกฎหมายขนส่งทางราง โดยกฎหมายก่อนหน้านั้นใช้เวลาพิจารณานานและใช้เวลาค่อนข้างมากเมื่อถามว่าจะทันถ้าไม่เกิดการยุบสภาฯก่อนใช่หรือไม่ นายชวนตอบทันที ว่า เรื่องนั้นไม่อาจรู้ได้ แต่กฎหมายกัญชาอยู่ไม่ไกล ส่วนการเลื่อนเข้ามาพิจารณาก่อนสามารถทำได้ แต่ต้องขอล่วงหน้าก่อน 1 สัปดาห์